கேள்வி: 2017 ஈரான்–ஈராக் நிலநடுக்கம் - நிவாரண உதவி பற்றி தகவல் சொல்.
பதில்: துருக்கி அரசானது தனது பேரிடர் மற்றும் நெருக்கடி கால மேலாண்மைக் குழு மூலமாக 92 பேரிடர் மீட்பு பயிற்சி பெற்றோர், 4000 கூடாரங்கள், 7000 போர்வைகள் ஆகியவற்றை வழங்குவதாக அறிவித்த முதல் அரசாகும். ஐரோப்பிய ஒன்றியம் வெளியுறவுக் கொள்கைத் தலைமை பெடரிக்கா மொகெரினி அவசர கால நிவாரண உதவிகளை வழங்கவும், நிவாரணப் பணிகளில் ஒத்துழைக்கவும் ஒன்றியமானது தயாராக இருப்பதாக அறிவித்தார். மேலும், இத்தாலிய அரசானது 12 டன்கள் அளவிற்காக கூடாரத் துணிகளையும், போர்வைகள் மற்றும் நடமாடும் சமையலறைகள் ஆகியவற்றை வழங்க உத்தரவு பிறப்பித்தது. செஞ்சிலுவைச் சங்கம் பேரிடர் நடந்த நவம்பர் 13ஆம் தேதியன்றே வந்திறங்கினர். ஈரானிய அழைப்பு மற்றும் சீர்திருத்தக் கழகங்கள் போன்ற சன்னி இசுலாம் அறக்கட்டளைகள் கூடாரங்கள் மற்றும் குடிநீர் வழங்கின. இதற்கிடையில் இசுரேல் உதவியை ஈரான் ஏற்க மறுத்தது.